LidanRubinov/Halacha-QA huggingface dataset:
שאלה: כשרות בסופר הפתוח בשבת: אני עובדת בת"א ומתחת לבניין יש סופר AMPM שפתוח בשבת. רוב העובדות אצלנו קונות שם דברי מאכל כגון מסטיקים, עוגיות וכו, שאלתי היא במידה ואני יודעת שהמוצרים משם מותר לי לאכול מהם? כמו כן לגבי מוצרי חמץ אני כמעט בטוחה שהם לא עשו מכירת חמץ, האם כל המוצרים הם בבחינת חמץ שעבר עליו הפסח ואסור לי לאכול מהם?
תשובה: בעניין השבת: שאלה מאוד מסובכת ומורכבת, לכאורה חשוב "לא לחזק ידי עוברי עבירה" אולם באופן כללי אנו לא כ"כ מקפידים על כך כי אנו צורכים למשל חברות תקשורת סלולריות, תחבורה ואפילו כביש 6 מצלמים ומחייבים את מי שנוסע שם בשב,ת רק שאנו לא כ"כ שמים לב לכך. למעשה נכון וראוי לא לקנות שם, אבל אי אפשר לחייב אותך בכך מה גם שבנוסף נכנסים שיקולים של טרחה, הפסד והעובדה שאם לא תקני שם זה לא ישפיע כהוא זה על הסופר. לגבי החמץ, זה די ברור שגם במידה והם מכרו חמץ הם לא התכוונו לכך באמת, ולכן יש לקנות רק דברים שיוצרו אחרי כ"א בניסן, וזה רק עד חג השבועות משום שסביר להניח שכל מה שהיה בחנות ולא נמכר במכירת חמץ יימכר עד תאריך זה.
שאלה: חתונה: הרב, אני עתידה להתחתן בתאריך 6.8 א ר"ח אלול יש לנו אולם והכל כמעט סגור. אבל הארוס שלי הוא ילד מאוצץ מחוץ לארץ ועבר גיור בגיל כמה חודשים, לפני שפתחנו את תיק הנישואין ברבנות אמרו לנו שחייב תעודת גיור ותיק גיור שלו על מנת לחתן אותנו. הוא וההורים שלו עשו בירור רציני כמעט בכל הארץ כדי למצוא את התיק, אפילו בארכיון של מרכז הגיורים לא היה אותו! יש רק עדות ןתמונה מהטבילה והוא עבר ברית.והם היו עכשיו בקשר עם הרב שגייר אותו ועזר להם לחפש ולא מצאו! מה שקורה זה ככה- הוא יהודי לכל דבר למד בבתי ספר דתיים, מתפלל שלוש תפילות ביום, שומר שבת ושומר את כל ההלכות!! במשרד הפנים בקטגוריה דת ולאום כתוב לו יהודי! אמרו לנו שבכל זאת הוא חייב לעבור איזה שהוא תהליך לדעתי גיור לחומרא.כדי להוציא תיק ותעודת גיור.מזה אומר גיור לחומרה???? כמה זמן זה אורך? החתונה שלנו בעוד פחות ארבעה חודשים, אנחנו נספיק???? יש משהו שאפשר לעשות? איך זה עובד? תודב רבה.
תשובה: קודם כל מזל טוב! לא להבהל, זה ענין מנהלי ולא מהותי - אבל גם הדברים הללו נדרשים, ולעיתים גם קצת מטרידים. רצ"ב קישור לדף של כתובות וטלפונים של כל מי שעוסק בגיור. ראש אגף בכיר - גיור: שמואל (מולי) יסלזון טל  לשכה: 02-5450111, פקס: 02-5605031 נציג הרב הראשי ויו"ר ועדת חריגים: הרב רפאל דיין רכזת ועדת חריגים   ענת מדינה: 02-5450113 רכזת בית הדין לגיור קטינים   טובה גטה 02-545010 הקישור: עוד קישור רלוונטי
שאלה: הבדלים בין בני זוג: אני אדם חילוני אך מאוד מאמין ורוחני. הכוונה היא שאני מאמין בניסים, מאמין בכח השם, יודע שהוא יעמוד לצידי בשעת צרה ובשעת שמחה. עם אמונתי אני שלם. לעומת זאת, בת זוגתי (לא נשואים מאורסים) אמנם גם כן מאמינה, אך הרבה פחות. היא אדם מאוד חומרי. יש לה מלא ידידים, יוצאת לברים ומועדונים והיא נהנית לעשן, לבלות ולשתות. אנחנו ממש הפכים גמורים בהכל וזה גורם לנו לוויכוחים מיותרים ומאבקי כוחות. אנחנו מאוד אוהבים אחד את השני, והייתי בוודאי רואה עתיד משותף איתה אם הייתה יותר מתעסקת בעצמה ובי ופחות מתנהגת ע"פ תכתיבי החברה. כמובן שאני לא אוסר עליה לצאת לבלות, אך אני נותן לה להרגיש שזה מפריע לי והיא כועסת על כך. איך גורמים לה להיות פחות מושפעת מהחברה? להנות מרוחניות? או שאולי בעצם אני זה שלא ר, ואני צריך לוותר לה ולתת לה לעשות מה שהיא רוצה למרות שהבילויים שלה מפריעים לי מאוד?
תשובה: אפתח בכנות שאני מכיר יותר את הדרך בה מתנהגים ואת הנורמות שיש לבני זוג בציבור הדתי. את הנורמות של הציבור החילוני אני פחות מכיר. אם מבחינתה היא מבינה שהנורמות מאפשרות לה לעשות את מה שהיא עושה, אז יש לך שלוש אפשרויות: אפשרות אחת היא, שתסביר לה ותשכנע אותה למה הנורמות הללו מביאות רק לקלקול ולפגיעה בזוגיות שצריכה להיות שמורה רק לאיש עם אשתו. מובן שהיא צריכה להשתכנע באופן גמור, ולא להרגיש שהיא עושה בשבילך טובה בכך שהיא משנה את דרכיה. אפשרות שניה היא, שתוותר לה. גם כאן, הכוונה היא לא ש תבלע  את זה, אלא שתשתכנע לחלוטין שמה שהיא עושה הוא ר לחלוטין. אפשרות שלישית, והקשה ביותר, היא שתבינו שיש הבדל גדול מידי ביניכם, בנורמות שלכם, בסגנון החיים, בתפיסת העולם, ותחליטו שאתם לא רוצים לחיות עם ויכוח כל כך עקרוני ביחד. הויכוח הרי יביא באופן תמידי לריבים, וזה לא מובן מאליו שהריבים לא יובילו בסופו של דבר לפיצוץ. בבסיס הרצון שלך לגרום לה להיות פחות מושפעת מהחברה שבה היא חייה, צריכה להיות ההבנה שלא ניתן לשנות בן אדם אם הוא לא עושה את השינוי בעצמו. רבים נכוו במחשבה שהצליחו לשנות את בני זוגם, וגילו שהם שינו רק את רמת הפתיחות של בן בת הזוג כלפיהם, כיוון שאת מה שהם לא רוצים לשמוע בני הזוג פשוט לא מספרים, אך לא היה כל שינוי באורחות החיים שלהם. אתה מוזמן לפנות אלינו בשמחה בכל שאלה נוספת. אריאל (המשיב אינו רב)
שאלה: ספירת העומר: אמרו לי שבספירת העומר מותר לשמוע תפילות שהם שיר כמו שיר למעלות או התיקון הכללי. באמת מותר?
תשובה: בס ד אמנם יש כאלו שמחמירים לא לשמוע מוזיקה בעת הספירה, אך מעיקר הדין מותר לאדם לשמוע כל מוזיקה לעצמו או בתוך ביתו. מה שנהוג להימנע זה התכנסות של מסיבה בה מושמעות מוזיקה. הרב אביע ד סנדרס
שאלה: בחירת שם לילד: אנחנו חושבים על שם לילד שצריך להיוולד בעוד כחודשיים. כרגע אנחנו מתלבטים בין כמה שמות וכמובן שנחליט לאחר שנראה את הנסיך. יש לי שאלה עקרונית: האם שם יותם הוא נחשב לשם טוב בגלל הימצאות אותיות "תם" או "מת" בשם זה? בסך הכל ראיתי שכל האנשים שהיה להם שם יותר בתנ"ך הם היו אנשים טובים וחיוביים. מצד שני האם שם יואב נחשב לשם טוב, מכוון שיואב היה איש צבא שהרג הרבה אנשים ואמרו לי שלא כדאי לבחור בשם זה. בסך הכל שני שמות אלו מוצאים חן בעינינו, השאלה אם כדאי לבחור בהם או לחשוב על אופציות נוספות. מראש.
תשובה: בס ד מזל טוב - יה ר שהלידה תעבור ב ושלאם ולתינוק יהיה ביחס לשמות ישנם הרבה מנהגי קבלה. נראה לי שבפועל ראוי לתת לילד שם עברי ולא שם של מישהו שידוע בתור דמות שלילית (לדוג  אחאב.) והרבה מזל טוב הרב אביע ד סנדרס
שאלה: קרי: רצתי לשאול שאלה. אדם שיצא לו זרע האם הוא מחויב באותו היום תפילין.ראתי במסכת סוכה שאסור להניח באותו היום תפילן
תשובה: ראשית כל ישר כוח על עצם השאלה. הפוסקים פסקו שמותר לבעל קרי להניח תפילין, יותר מכך אף נפסק שבעל קרי יכול להיות שליח ציבור. אם ישנה אפשרות לטבול במקווה או להתקלח לפני התפילה עדיף. חשוב לציין שלפי המסורת רק אדם אחד לא יצא קרי בניגוד לרצונו וזהו יעקב אבינו שמיטתו שלמה. חוץ מיעקב כל בני האדם פקד אותם הקרי. מדובר באתגר קשה שניכר מעצם שאלתך שאתה מתמודד עמו בכבוד. הרב אביע ד סנדרס
שאלה: ללא נושא: צהריים טובים ו על השירות הגדול שאתם עושים למען עם ישראל כולו! שאלותיי הן כדלהלן: א. האם הרבנים יכולים לפרט באילו חברות אפשר לקנות כרובית וברוקולי קפואים? ב. מה ההבדל בין בשר חלק של הרבנות הראשית לשאר הבדצ"ים? ג. האם מוצרים ללא גלוטן כשרים לפסח?
תשובה: א. החברות הן: ב בטעם   גלאט פרוסט  ו עדן. ב.לכל בד"ץ יש את ההנהגות שלו, ולכן ההבדלים לא רק בין בהבדצי"ם לרה"ר אלא גם בין הבדצי"ם עצמם. חלק מהנושאים הם: כמה זמן הצוות נמצא בחו"ל, מהירות השחיטה, האם יש יותר מעשרה אנשים בצוות כך שיש תמיד מניין, טבילה במקווה לפני השחיטה וכו. ג.וודאי שלא, יש לצרוך מוצרים עם כיתוב מפורש כשר לפסח.
שאלה: אמא שלי אמרה לי להתרחק מחברה שלי: אמא שלי אמרה לי להתרחק מחברה ממש ממש טובה שלי.ואני סומכת על חברה שלי,אני לא יודעת מה לעשות.אם לא אקשיב לאמא שלי זה יקרא שאני לא מכבדת את הוריי?אני לא יודעת מה לעשות,אמא שלי לא מבינה אותי.היא חושבת שהיא ילדה רעה ואני יודעת עליה הרבה דברים והיא לא כזאת. מראש על התשובה.
תשובה: פונה יקרה, בעל ספר החינוך מסביר את הטעם למצוות כיבוד הורים, וכותב שאנחנו חייבים בכבודם מתוך הכרת הטוב להם, הכרת הטוב על זה שבזכותם הגענו לעולם, והכרת הטוב על כך שהם השקיעו בנו וגידלו אותנו. הקשר הזה בין הורים לילדים הוא ייחודי ובלעדי, והוא מה שגורם לכך שהאהבה של הורים לילדיהם, והנתינה והאכפתיות שלהם היא שונה מכל קשר אחר. והם מאוד רוצים בטובת ילדיהם. רוצים שיגדל בטוב, שיעשה טוב, ושישפיע הרבה טוב. ואני מניחה שגם כל ילד רוצה באותה מטרה. רק שלא תמיד הדרך אליה מתאימה לדרך שבה ההורים רוצים שהיkד יצעד. וכששתי הדרכים מתנגשות כדאי ומומלץ לעצור ולבדוק מדוע הן מתנגשות. האם זה בגלל שהילד בוחר לו מסלול שונה, האם בגלל שהילד רוצה לפתח אישיות ייחודית לו, האם בגלל שלהורים קשה עם המסלול שהילד בחר לעצמו, ואז העבודה היא של כל המשפחה לקבל את המסלול של היחד, לתמוך בו ולאהוב אותו במסלול שלו. ויש גם אפשרות אחרת, לפעמים כשמישהו נמצא מבחוץ, ורואה תמונה שלמה וכללית, יותר קל לו להצביע מבחוץ על דברים הצריכים תיקון, דברים הצריכים שינוי, הרבה פעמים ההורים הם אנשים הצופים מהצד. מסתכלים על חברויות קצת מבחוץ, רואים מה קורה במבט רחב יותר, ומצביעים על מה שצריך תיקון. לילדיהם, צריכה להיות פה הרבה ענווה ואמת, כדי לשבת ולבדוק באמת מה אפשר לעשות עם ההערות והביקורת. האם אפשר לבדוק אם זה נכון, לברר איתם את דעתם, לא לפחד לשמוע את דעתם. לא לפחד להיות פתוחים באמת למה שהם רוצים להגיד, למרות ההשלכות שיכולות להיות לאותה הקשבה. כתבת שאמך רוצה שתתרחקי מחברה מסוימת. אני מניחה שללא סתם היא אמרה את זה, והייתי ממליצה לך לשבת איתה ולנסות לשמוע מדוע היא חושבת זאת. לאו דווקא כי את "חייבת" בכבודה, אלא מתוך הבנה שהיא האישה שרוצה את הטוב ביותר בשבילך, ואם מישהו שאת בטוחה שרוצה בטובתך אומר לך על משקה מסוים שיש בו רעל, האם היית שותה בכל זאת מבלי לברר מדוע ועל סמך מה הוא אומר את זה??? ואם אחרי בירור איתה את חושבת שהיא לא הבינה נכון את המציאות, דברי איתה על כך, נסי לשכנע אותה ע"פ מה שאת רואה וחושבת. נסי לשבת לבירור איתה על העניין, מתוך אמונה בכך שהיא רוצה את הטוב ביותר בשבילך. יכול להיות שאותה חברה מורכבת מהרבה טוב ומהרבה דברים שאולי ישפיעו עלייך פחות טוב, וחשוב שתהיי מודעת לכך, ותצליחי לראות את התמונה בכללותה. אל תוותרי על ההגנה הזו שאמך נותנת לך, שמאותת לך שאולי יש פה משהו שצריך תיקון. תנצלי את האיתותים האלו לבירור והתקדמות ובניה. בהצלחה רבה! נעמה tepernaama gmail.com
שאלה: ניגון גיטרה בספירת העומר: האם מותר לנגן בגיטרה בספירת העומר? השאלה שלי קצת שונה משאר השאלות הדומות בגלל שאני למדתי הרבה שירים והרבה מנגינות ואני מפחד שאני ישכח את הכל במשך ספירת העומר. זה מאוד קל לשכוח והשקעתי עבודה וזמן רב ללימוד כל השירים ואני מפחד שכל זה ילך לטימיון.
תשובה: בס ד מותר לנגן בכת הספירה, ראוי שלא לנגן כמה אנשים יחדיו בקבוצה בעת התכנסות לשירה משותפת. הרב אביע ד סנדרס
שאלה: חילול ה :! אני דתיה שלצערי הרב לומדת בבית ספר חילוני, היום בסיום הטקס של יום הזיכרות לחללי מערכות ישראל היה את שיר ההימנון עם מנגינה ואסור בספירת העומר. שכולם שרו אז אחותי הייתה לידי וקראתי לה שנלך.ואז היי תה מורה אחת שאמרה לי להיות בשקט. וכמה ילדים הסתכלו עלי. שיצאנו אחותי אמרה לי שזה חילול ה מה שעשיתי, כי בששביל החיולונים המנון זה דבר קצת קדוש וכשהם רואים אותי לא מתיי חסת להמנון ברצינות זה חילול ה. האם זה נכון? כי אני לא רציתי לעשות חילול ה ובאמת שלא התכוונתי לזה.
תשובה: בס ד ראשית כל ישר כוח גדול על השאלה. אני מאחל לך הצלחה בדרכך. בספירת העומר אסור לשמוע מוזיקה חיה לשם התכנסות של שמחה. הימנון המדינה לא נחשב כמוזיקה שבאה לשם שמחה- וודאי שיש לייחס אליו קדושה. בנוגע לחילול השם- אני חושב שרואי לא לעשות בשם התורה דבר שיפגע ברגשותיו של האחר. אם את מרגישה שפגעת אולי ראוי שתתנצלי בפני אלו שאת חשובת שפגעת ברגשות שלהם. שוב ישר כוח גדול על דרכך הלא פשוטה אותה בחרת הרב אביע ד סנדרס
שאלה: דיווח אמת לצבא: המפקד אמר שנלך ביום הזיכרון לטקס עם המדים וכך היום יחשב כיום בצבא, ולא יורידו לנו מימי החופשה. הצהרתי שאלך. הלכתי למקום שחשבתי שבו יהיה הטקס. הכניסה שממנה תכננתי להכנס הייתה נעולה והתברר שהטקס התקיים במקום סמוך. לא הספקתי להכנס לפני הצפירה, וכיוון שהסקתי שהטקס כבר נגמר שבתי לאחורי. האם אני צריך לדווח למפקד מה קרה, או עצם זה שהלכתי ברחובות עם המדים לטקס, ושהייתי בסמוך וכו וכו זה מספיק?
תשובה: ממה שאתה מציג נשמע שאכן עשית מאמצים להגיע לטקס, כמו כן האפקט של הנוכחות במדים בסביבות בית העלמין ועמידת דום בצפירה התרחש. על כן נראה לי שרוח הפקודה מולאה ואין צורך לדווח. אם לבך נוקפך ואתה מרגיש שחטאת למפקד ולצבא, אני ממליץ שתנסה לעשות כפרה- דהיינו להתנדב לשמירה נוספת או לשבת, בצורה זו תהיה נקי בעיני עצמך. אך כמובן מעיקר העניין נראה שנוכחתך באיזור בית העלמין במדים ונסיון ההגעה לטקס מספיקים ואונס רחמנא פטריה. הרב אביע ד סנדרס
שאלה: בישול הרמא לספרדים: קניתי חצילים קלויים (ללא תוספות של מיונז וכדו )של חברת ווילי פוד מיובא מטורקיה עם כשרות חתם סופר בד"ץ בני ברק והרבנות הראשית לישראל (בושל לפי שיטת הרמ"א) האם לספרדים מותר לאכול ממוצר זה?
תשובה: לא, כי זה בדיוק מה שצוין על הצנצנת, שהבישול הוא רק לפי שיטת האשכנזים.
שאלה: גיטרה בספירת העומר: מותר לנגן בגיטרה בספירת העומר? אני מפחד לקטוע את הרצף ולשכוח את כל מה שלמדתי. אני לומד לבד אבל זה מתוך אתר אז זה לא משנה אני חייב לחזור כדי לזכור וכדי שכל מהי שלמדתי יישאר אצלי ולא יישכח. בבקשה אני צריך תשובה מהירה.
תשובה: בס ד מותר לנגן בזמן הספירה. ראוי,לא לעשות התכנסויות בהם מנגנים יחדיו. הרב אביע ד סנדרס
שאלה: תפילת שמונה עשר - לא תעלה קנאתי על אחרים: בתפילת שמונה עשר. יש חלק שאומר "של תעלה קנאת אחרים עליי וקנאתי על אחרים וכו.ותן בלבי הכנעה וענווה ליראת חטא." האם חובה להגיד חלק זה? האם לא מומלץ או לא מומלץ להגיד חלק זה? האם אין סיכון ב"לבטל" את הקנאה שיש באדם ע"י תפילה?
תשובה: אין סיכוי לבטל את הקנאה שיש באדם על ידי תפילה - מפני שהתפילה לא מבטלת את כל הדברים האחרים שנדרשים כדי להאבק בקנאה הארורה. כמו שאנחנו מתפללים לרפואת החולים אבל לא מבטלים את הביקור אצל הרופא וכל טיפול רפואי שנדרש להשגת הבריאות. באופן עקרוני לא מצאתי שום סיבה שלא לבקש שד  יסייע לנו להשיג תיקון בדבר כל כך קשה ומזיק כמו קנאה. באפן אישי, אני מתפלל אל ד  ומבקש סיוע ותמיכה בכל דבר שאני חפץ - החל מרפואה לחולים ועד ביטול הכעס והגאווה - זה כל ענין התפילה להפנות אל ד  את הבקשות והרצונות שלנו. הדבר מובלע גם בתפילת עמידה: השיבנו אבינו לתורתך וקרבנו מלכנו לעבודתך והחזירנו בתשובה שלמה לפניך. גם בברכת  ה  : כי באור פניך נתת לנו תורת חיים ואהבת חסד וצדקה וברכה ורחמים וחיים ו עם זאת באופן מעשי הקטע הזה לא מופיע בכל הנוסחים. אתה יכול להתפלל בסידור שהקטע הזה לא מופיע בו.
שאלה: מיקרוגל: רציתי לשאול כמה שאלות לגבי מיקרוגל- 1. האם מותר להשתמש לכתחילה במיקרו לחלבי ולבשרי? 2. האם כיסוי פלסטיק עם חורי אוורור נחשב כיסוי? 3. בדיעבד אוכל שחומם עם מכסה כזה במיקרו חלבי ובשרי מה דינו? 4. אם המכסה סגור, אך גדול מהצלחת עם האוכל. האם מכסה זה כשר?
תשובה: מותר להתשמש במיקרוגל לכתחילה לחימום של בשרי וחלבי אך כמובן רק אם מחממים בכיסויים ולא להניח את האוכל ישירות על הצלחת של המיקרוגל או תחתיתו. כיסוי פלסטיק עם חורים הוא ר גמור ולכן אוכל שחומם בכיסוי כזה כשר. יהודה. (המשיב אינו רב)
שאלה: תורה שבכתב בלילה: האם נכון כי אסור ללמוד תורה שבכתב בלילה ולקרוא תהלים? מה מקור המנהג? ב
תשובה: בס ד ישנו מנהג קבלה לא ללמוד מקרא בלילה. ישנם פוסקים רבים שלא מכירים במנהג זה. מקורות: עיין בבאר היטב סימן רל"ח שהביא בשם האר"י שאין ללמוד מקרא בלילה, ועיין בשער הציון סק"א שהביא את דבריו וכתב בשם הפמ"ג שמותר ללמוד מקרא בלילה ונראה שאפילו לדעת המחמירים אין זה איסור אלא שלכתחילה יותר טוב ללמוד מקרא ביום, ודבר זה נלמד מדברי המדרש תנחומא פרשת כי תשא שמשה רבינו היה לומד עם הקדוש ברוך בלילה תורה שבעל פה, וביום תורה שבכתב. ועיין בפרקי דר"א פרק מ"ו. מקווה שהייתי לעזר הרב אביע ד סנדרס
שאלה: שימוש במברשת חשמלית בשבת: לרב, האם מותר להשתמש במברשת חשמלית (עם סוללות) בשבת? דור
תשובה: אסור מדרבנן
שאלה: כלאיים: קיבלתי שתיל גרניום (משמש לבשמים וגם לתיבול תה וקפה), כדי לזרז את ההשרשה שלו חתכו את הגבעול והכניסו לתוכו גרגיר של חיטה,האם זה נחשב כלאיים ואסור בשימוש לבשמים ותה קפה?
תשובה: וברכת ד  החת"ס יו"ד סי  רפז, הובא בפתחי תשובה (סי  רצה ס"ק א) הסתפק האם יש כאן כלאים או לא, עיקר האיסור הוא שהוא מרכיב שני מינים, וזה אסור, אבל הדיון הוא בהרכבה מתחת לאדמה. השאלה היא לגבי העושה את ההרכבה, אבל לגבי מי שאוכל אין איסור למרות שנעשה באיסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כדורגל בשבת: האם מותר לשחק כדורגל בדשא סינטטי בשבת
תשובה: אענה בקצרה: לילדם קטנים מתחת לבר מצווה- אפשר, בתנאי שכל שעה שישחקו כדורגל - כנגדה ילמדו שעה של תורה ופרשת שבוע. לילדים גדולים מעל גיל 13- אסור, כי הכדור הוא מוקצה מחמת גופו. הפוסקים האשכנזים מקילים יותר לגבי משחק כדורגל בשבת אתן לך קישורים לתשובות שכתבו דין זה יותר באריכות: (עיין שו"ע או"ח סימן שח  סעיף מה  ובאחרונים שם, וראה עוד מנוחת אהבה חלק א  פרק יב הערה 121).
שאלה: כשרות רבנות ת  א: אני עובדת בת"א וליד מקום עבודתי יש רק מאפיה אחת בהכשר הרבנות ת"א-של הרב לאו.אם אני מקפידה על בד"צ האם הכשרות הזו מספיק טובה בשביל לחמים?
תשובה: לא ניתן לתת תשובה על כך בלי לבדוק את המקום. ייתכן למרות שאת אוכלת רמת מהדרין תוכלי לאכול חלק מהמאפים, צריך לומר זאת למשגיח והוא ימליץ לך מה לאכול.
שאלה: דחיית הריון: אני מתחתנת בעוד כשישה חודשים בע"ה ושאלתי לגבי דחיית אפשרות הכניסה להריון. אני שוקלת להתחיל טיפול תרופתי ברואקוטן- כדורים חזקים מאד לטיפול בפצעי בגרות ובעלי תופעות לוואי רבות. הטיפול התרופתי אורך כחצי שנה ולאחר זמן השימוש בתרופה אסור להיכנס להריון לפחות במשך חצי שנה, בגלל סיכונים לפגם בעובר. כך שחשבנו שהטיפול התרופתי ייערך חצי שנה (עד החתונה) ומהחתונה נחכה לפחות חצי שנה ואף יותר ע"מ לצאת מכלל סכנה לעובר ח"ו. שאלתי היא האם ניתן לטפל בכדורים חזקים אלו ובכך לדחות את אפשרות הכניסה להריון באמצעות שימוש באמצעים מונעים, ואם כן באילו אמצעים מונעים? אנחנו בראשית הדרך ועדיין לא התחלנו בלימוד הלכות הטהרה. בבקשה אם אפשר לקבל תשובה מפורטת אם הסבר לגבי מה רצוי והיכן יש להקל. אין אנו רוצים התר דחוק. אנחנו רוצים לשקול את הדברים מכל הכיוונים.
תשובה: מה אני מציע? אני מציע כי תלמדו ביחד את המאמר הרצ"ב: ואז תשובו לכאן עם המסקנות שהסקתם, וביחד נבחן את עמדת ההלכה במצב בו אתם עומדים. והרבה שמחה
שאלה: איך להיות בן אדם טוב יותר.: הרב, איך לעבוד על מידותיי ולהיות בן אדם יותר טוב? אשמח לספרים שיעזרו לי.
תשובה: 1. ללמוד את ספר מסילת ישרים של רבנו הרמח"ל זיע"א, ולנסות אט אט ליישם את דבריו. 2. ללמוד את הספר תיקון המידות - של הרב דוד אביחיל שליט"א, ולרשום לעצמך כל שבוע באיזה מידה אתה מתמקד, ועל איזה פרט במידה אתה מתעכב על מנת לתקנה. 3. להתפלל לבורא עולם שיעזור לך לתקן את מידותיך, כי המידות שלנו הם היסוד לאישיות, הם היסוד לחיים, הם היסוד לזוגיות, הם היסוד לתורה ועבודת ה. אז בהצלחה רבה חביבי.
שאלה: אתר השקרים הנקרא   קולו של משיח  : יש אתר שנקרא "קולו של המשיח" הוא יוצא נגד רבנים ובעד היהדות ומביא פסוקים מהתורה על בית המקדש ומשיח איך יש להתייחס לאתר הזה?
תשובה: בתקופת הגאולה ישנם הרבה משוגעים שחושבים ומדמיינים שהם המשיח. ובדרך הלצה שמעתי מפי מו"ר הרב יצחק גינזבורג: " אני משיח " זה בדיוק גימטריה של " משוגע " (419). על כן - יש להתרחק מאתר פסול זה, המלא כזבים, סיפורי בדים, ודמיונות. יש ברמב"ם בסוף הלכות מלכים בפרק יא- ובפרק יב  הגדרות מדויקות מיהו המשיח. היום לצערנו אנשים נוהרים אחרי ההבל והשקר- כדוגמת אתר זה.
שאלה: חגיגות יום העצמאות בעומר: האם מותר לשמוע שירים והופעות בחגיגות יום העצמאות אפילו שזה בעומר?
תשובה: מנהגי האבלות של ספירת העומר לגבי שמיעת שירים - מתבטלים ביום העצמאות (כדברי מרן הראשון לציון הגאון הרב יצחק ניסים ע"ה, כמובא בספר הלכות יום העצמאות ויום ירושלים עמודים שלד- שמ). ועל כן - מותר ביום זה לשמוע שירים וללכת להופעות. כמובן שמדובר הופעות בהן אין שירת נשים ושירי עגבים. חג עצמאות שמח!!
שאלה: תפילין: שהנחתי הבוקר תפילין התפילין של היד נפל על הרצפה אפשר לתרום סכום נכבד לעניים?
תשובה: וברכת ד  ראוי לתרום לפחות שווי של שלש סעודות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מחאה כנגד נסיעה בשבת: על פי מה שפורסם בידיעות אחרונות משתמע כי לכאורה מותר לקבל ביקורים של מחללי שבת. אבקש הבהרה לעניין זה. וקונקרטית, האם יש צד להקל שלא למחות או אולי אף לקבל בסבר פנים יפות את אחותי (שאני אוהב מאוד ) שנוסעת בשבת ומגיעה לבית אימנו המבוגרת לפני כניסת השבת, על מנת לסעוד אותה ולבקרה בשבת?? ו וודאי שבביקורה בבית אימנו תחווה שבת כהילכתה ואף תחשוף את בעלה וילדיה לתפילות שבת בבית כנסת ולא למחות בידה על כי במהלך השבת היא תחזור לביתה בנסיעה?? יצוין כי אנחנו סועדים את אימנו לסירוגין. ואחותי זו היא ביתה היחידה של אימי שיכולה לסעוד אותה ולטפל בה כיוון שהאחות הנוספת היא נכה. יצוין כי המדובר בסביבה דתית חרדית ואחותי אף תיאות להחנות את רכבה מחוץ לישוב ( בו אין איסור מקומי לנסיעה בשבת ). לתשובתכם.
תשובה: לשואל! אני מבין שאתם נמצאים במצב מורכב בו אתם סועדים את אמכם שאיננה בריאה. יה"ר שתזכה לבריאות איתנה. שמירת שבת היא מהמצוות החשובות ביותר, ועלינו לפעול להביא לכמה שיותר שמירת שבת. אף על פי כן, מצד הדין את חילול השבת של אחותך רק היא עושה, וכאשר היא מגיעה לפני שבת לאמה, והיא חוזרת לביתה בשבת ברכב רק היא עוברת על איסור, כי אתם לא נתתם לה את האוטו ואת המפתחות, ואתם מתכוונים לטובתה שתחווה חוויה של שבת, ולכן אתם לא עוברים על "לפני עוור לא תתן מכשול" או "מסייע בידי עוברי עבירה". גם במקרה שהיא מגיעה בשבת עצמה, הדין זהה, למרות שזהו מצב בעייתי יותר. קרובים לגר"מ אליהו זצ"ל העידו שהיה נוהג להזמין את בני משפחתו שאינם דתיים לליל הסדר אע"פ שידע שבסיום הסדר הם חוזרים לביתם תוך חילול חג ומן הסתם גם חילול שבת כאשר החג חל בשבת ולמרות זאת הוא לא נמנע מלהזמינם מידי שנה אף שידע שהם לא יישארו אצלו לכל החג. אם יש ביניכם תורנות, ואתם סועדים את אמכם לסירוגין, מותר לכם להמשיך בהסדר זה. הסיבה היא משום שאני לא חושב שזה נחשב יוזמה שלך יותר מאשר יוזמה שלה. אם אני מבין נכון מהשאלה, אז אחותך גדלה אצל אמכם על ערכי השבת, ולכן אינני מבין איזה תועלת תצא ממחאה נוספת שלך. אני גם לא רואה סיבה להתייחס אליה בצורה שלילית, אין צורך להרבות במתיחות במשפחה. אם ישנה דרך שבאופן חיובי תוכל לגרום לה לבצע את התורנות שלה ולבקר את אמה באופן שלא יהיה בו חילול שבת זוהי דרך נכונה ועדיפה. רפואה שלמה! (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: חגיגות ביום העצמאות: יום העצמאות הוא יום הודיה לה על הקמת המדינה. אני לא מבין מדוע חוגגים את יום העצמאות בצורה שיטחית שהולכים לבמות ויש מסיבות. חבר שלי אמר לי שיום העצמאות זה יום גאווה לאומית ולכן בבמות כולם מרגישים אווירה לאומית וכולם עושים מנגלים אבל אני חושב שעיקרו זה ההודיה לה ובגלל זה אנחנו גם אומרים הלל. אני לא מבין מדוע לא עושים משהו כמו ביום ירושלים שזה גם הרגשה לאומית(בעיקר לציבור הדתי.) וגם הודיה לה! ככה חוגגים את הקמת המדינה?
תשובה: לשואל היקר סחטיין על שאלה כל כך חשובה. אפתח בהסכמה מלאה לכל דבריך- יום שמסמל את התגשמות הנבואה הישראלית- עם שחוזר מכל כנפות הארץ חזרה למולדתו,(דבר המוכיח את תחילת הגאולה),מגלה את חסד ה גדולתו וגדולת עמ"י, לא אמור להיחגג בבמות חושפניות, בשירים לועזיים, ובהופעות ריקות מתוכן. גם לטענת הלאומיות-אינני בטוח כי זו התחושה שמלווה כאשר מאזינים לזמר כזה או אחר או שצופים יחד בלהקת מחול. עלינו להפיץ תרבות יהודית, שורשית. ולא ללכת שבי אחר אמירות חלולות כגון הליכה לבמות בשם- "תחושת הלאומיות"- איזה לאום אנחנו? יהודי-האם זוהי דרכה הלאומית הישראלית? אבל כולם הולכים? כולם חוגגים כך! מה נותר לנו לעשות? אצטט אמרה ידועה בשם הראי"ה זצ"ל: "הצדיקים הטהורים אינם קובלים על הרשעה אלא מוסיפים צדק, אינם קובלים על הכפירה אלא מוסיפים אמונה, אינם קובלים על הבערות אלא מוסיפים חוכמה" במקום בו אתה ניצב שהגעת למסקנה שרבים כל כך נמצאים מאחוריך- הטוב שביכולתך להפיק הוא להוסיף צדק להוסיף טוב-החל בעצמך לחגוג אחרת. אגוד סביבך קבוצת חברים מהסניף מהכיתה וכד  והצע למשל: סעודת חג, דבר תורה על בשבח הארץ הגאולה, שירי ארץ ישראל היפה, טיול בנופי ארצנו-(כל אלו מבטאים את גודל היום וקדושתו.) אפילו כפתיחה אפילו עם אח"כ ילכו לבמות-זו התחלה. כמובן שבלא מעט ערים מקימים במות אלטרנטיביות, שמבחינת גדרי ההלכה אין איתם בעיה וזה מבורך אין זה רדוד לשמוח בצורה אמתית, מתוך אוירה קדושה וזאת בנוסף לשאר הדברים הנעשים באותו יום- התפילה שהזכרת והסעודה. אז. לך בכוחך זה! אשריך על המחשבה ותשומת הלב. חנן. Hananb1081 gmail.com
שאלה: הקרבת קורבנות: "איש מזרעך לדורותם אשר יהיה בו מום לא יקרב להקריב לחם אלוהיו". בשבעת ימי המילואים משה רבינו מילא את תפקיד אהרון ובניו - ויש לו מום, הוא מגמגם. אפשר לדעת את הפירוש? וחג שמח.
תשובה: וברכת ד  משה רבינו עליו ה התרפא עם כל בני ישראל במעמד הר סיני, ולא היה כבד פה לאחר מכן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שרות בתפוצות: האם יש התר לצאת מהארץ על מנת לעשות שרות לאומי בתפוצות? והאם לבני משפחתי יש התר לצאת מהארץ על מנת לבקר אותי? מראש.
תשובה: וברכת ד  א. לך מותר לצאת כדין ללמד תורה. ב. עדיף שאת תבואי לארץ לביקור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כבד על מנגל גז: אנו אשכנזים ויש לנו מנגל גז, האם ניתן לצלות כבד על המנגל ואחר כך לתת לאש לבעור זמן מה, כחצי שעה, על מנת להבעיר את הרשת כדי לשרוף את הדם ואז לצלות בשרים מוכשרים אחרים? להחזיק רשת מיוחדת למנגל גז זה גם יקר וגם מסורבל. או שאולי יש לכם הצעה אחרת לצליית כבד במנגל גז וגם מוצרים אחרים רון
תשובה: אפשר לעשות כך, אבל תסגור גם את המכסה ותבעיר בחום הגבוה ביותר, ההכשרה לא נמדדת בזמן (חצי שעה כפי שכתבת) אלא שכל הלכלוך הרטוב (שומן) שעל הרשת יהפוך לריח והרשת תתלבן.
שאלה: יצר הרע של עבודה זרה ויצר עריות של פעם: אני לא יודע אם תוכלו לענות על השאלה הזאת אבל אשאל בכל זאת אם היה לי את היצר של עבודה זרה והיצר של עריות של אז אז בהכרח הייתי רשע גמור כמנשה או שהיה לי אפשרות גם להיות צדיק?
תשובה: הקדוש ברוך הוא אינו מטיל אדם לניסיון שאין הוא יכול לעמוד בו. גם בימי מנשה היו רבים מאד בעם שלא חטאו כמו מנשה, וזאת גם בגלל שהיצר הטוב גדל ומתעצם כנגד היצר הרע. (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: העתקה במבחן: יש לי עיקרון מאד גדול שלא להעתיק במבחנים. בעיני זה ממש לשקר לעצמך לה ולמורה. הרבה פעמים בנות מבקשות ממני להעתיק או לעזור להם במבחן אז אני אומרת להן שאני לא מבינה בכלל את החומר, אני לא רוצה להגיד להן שאני לא רוצה שיעתיקו. זה גורם לי לשקר ואני לא יודעת מה לעשות
תשובה: כל הכבוד! הלוואי שכל הבנות היו כמוך. להעתיק במבחן זה לשקר גם כלפי אחרים, אבל בראש ובראשונה כלפי עצמך! הרי כולנו רוצים להרגיש שאנחנו השגנו משהו, בלי לעבוד כלום, שאנחנו הצלחנו בלי לעמול. אז יופי קיבלנו 100 במבחן, איזה כיף! אבל בפנים בלב, אנחנו יודעים, ה- 100 הזה לא שייך לנו, הוא שייך לשני, הוא עמל ועבד קשה, ואנחנו רק באים ולוקחים את הציון. הרצון הזה להרגיש  כאילו  הוא הדבר הבעייתי, להרגיש וואו אני מאלה שמקבלים 100! אם העתקת במבחן פגעת בעצמך, המבחנים הרי הם רק נועדו לתת מוטיבציה ללמוד, הם לא נועדו בשביל שנקבל בהם ציונים טובים, ואם לא למדתי טוב ובכל זאת קיבלתי ציון טוב מה ידחוף וידרבן אותי ללמוד להתקדם? בקיצור, ברור שלהעתיק זה דבר אסור!! שקר הוא גם דבר לא טוב, לא לומר את האמת, ולהגיד שאני לא יודעת כשאני יודעת, זה גם לא הדבר הכי רצוי, ובכל זאת בהלכה מובא שמותר ל שנות  מישהו שיודע שאסור לעשות משהו, ויודע שאם יאמר את זה דוגרי, חבר שלו ישגע אותו עד שהוא יביא לו את הדבר שהוא רוצה, אז מותר לשקר בכזה אופן, לכן במקרה שלך כמובן, שאתה יכולה לומר שאת לא כל כך יודעת, ואת לא בטוחה שזה נכון, וכל הכבוד שאת לא נותנת להעתיק!! אני מצרף לך קישור של תשובה שכתבתי בנושא העתקות במבחן, ואם מותר לתת להעתיק: בהצלחה רבה עקיבא akivamakshivim gmail.com